TISCO ประเดิมแจ้งงบฯ ปี 63 กำไร 6 พันลบ. ลดลง 17% หลังขาดทุนเครดิต-รายได้ค่าฟีลด
TISCO ประเดิมแจ้งงบฯ ปี 63 กวาดกำไร 6 พันลบ. ลดลง 17% จากปีก่อน 7.27 พันลบ. หลังขาดทุนเครดิต-รายได้ค่าฟีลด
18 ม.ค. 2564

บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO รายงานผลการดำเนินงานประจำปี 2563 สิ้นสุดวันที่ 31 ธ.ค. 2563 ดังนี้

ทั้งนี้ผลการดำเนินงานประจำปี 2563 มีกำไรลดลง เนื่องจากสถานการณ์โควิด-19 ส่งผลให้รายจากธุรกิจหลักของธนาคาร รวมถึงภาระการตั้งค่าเผื่อสำรองผลขาดทุนด้านเครดิตที่สูงขึ้นเพื่อสะท้อนสถานการณ์เศรษฐกิจในปัจจุบัน
โดยรายได้ที่มิใช่ดอกเบี้ยมีจำนวน 5,806.23 ล้านบาท อ่อนตัวลงร้อยละ 12.6 จากปีก่อนหน้า จากการชะลอตัวของกิจกรรมทางเศรษฐกิจท่ามกลางการระบาดของโควิด-19 โดยบริษัทมีรายได้ที่มิใช่ดอกเบี้ยจากธุรกิจหลักจำนวน 5,735.91 ล้านบาท ลดลงร้อยละ 12.4 สาเหตุหลักมาจากรายได้ค่าธรรมเนียมจากธุรกิจธนาคารพาณิชย์ที่ลดลงจำนวน 1,085.37 ล้านบาท (ร้อยละ 24.6) มาอยู่ที่3,321.19 ล้านบาท จากการอ่อนตัวลงของรายได้ค่าธรรมเนียมธุรกิจนายหน้าประกันภัย และรายได้ค่าธรรมเนียมที่เกี่ยวข้องกับธุรกิจสินเชื่อเป็นไปตามการปล่อยสินเชื่อใหม่ที่ลดลง
อีกทั้งค่าใช้จ่ายผลขาดทุนด้านเครดิตที่คาดว่าจะเกิดขึ้น (ECL) อยู่ที่จำนวน 3,330.60 ล้านบาท เพิ่มขึ้นเมื่อเทียบกับค่าใช้จ่ายหนี้สูญจำนวน 1,109.10 ล้านบาทในปี 2562 และคิดเป็นอัตราร้อยละ 1.42 ของยอดสินเชื่อเฉลี่ย เป็นผลมาจากภาวะความเสี่ยงด้านเครดิตที่เพิ่มสูงขึ้น